open-index/open-wikipedia-markdown huggingface dataset:
துப்பாக்கி முனை

**துப்பாக்கி முனை** (Thuppakki Munai) என்பது 2018 ஆம் ஆண்டு வெளியான ஓர் இந்தியத் தமிழ்த் திகில் திரைப்படம் ஆகும். இத்திரைப்படத்தில் விக்ரம் பிரபு மற்றும் ஹன்சிகா மோட்வானி முக்கியக் கதாப்பாத்திரத்தில் நடித்துள்ளனர். இத்திரைப்படத்தை தினேஷ் செல்வராஜ் எழுதி, இயக்கி கலைப்புலி எஸ். தாணுவால் தயாரிக்கப்பட்டது. எல். வி. முத்து கணேஷ் இசையமைப்பு மற்றும் ராசமதி ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இப்படத்தின் முன்னோட்டக் காட்சியானது செப்டம்பர், 2018 அன்று வெளியிடப்பட்டது.

## நடிகர்கள்
* விக்ரம் பிரபு - பிர்லா போஸ்
* ஹன்சிகா மோட்வானி - மைதிலி
* எம். எசு. பாசுகர் -
* வேல ராமமூர்த்தி - பிரம்மராஜா
* ஆர். ஜே. ஷா - ஆசாத்
* பரத் ரெட்டி
* ஜி. மாரிமுத்து
* சங்கிலி முருகன்
* ஆடுகளம் நரேன் - மைதிலி அப்பா

## கதைச் சுறுக்கம்
மும்பையில் உதவி ஆணையராக இருக்கும் பிர்லா போஸ் (விக்ரம் பிரபு) ஒரு நேர்மையான காவலாளியான இவர் என்கவுண்டர் ஸ்பெசலிஸ்ட். 33 என்கவுன்ட்டர்கள் செய்துவிட்டு, மனித உரிமை மீறல் குற்றச்சாட்டில் இடைநீக்கம் செய்யப்படுகிறார். ஒரு தவறான புரிதலால் தன் அம்மா, காதலி இருவரையும்விட்டு பிரிகிறார். இந்த நிலையில், ராமேசுவரத்தில் நடந்த சிறுமி பாலியல் வன்கொடுமை வழக்கு அவரிடம் தரப்படுகிறது. அந்த வழக்கில் குற்றம்சாட்டப்பட்ட பிகாரைச் சேர்ந்த ஆசாத் (மிர்ஷி ஷா) என்பவரை என்கவுன்ட்டர் செய்யும் வேலையும் அவருக்கு கொடுக்கப்படுகிறது. அதன் பின்பு உண்மை குற்றவாளிகள் வேறு சிலர் என்பதை அறிகிறார். பிறகு ஆசாதை இவ்வழக்கில் இருந்து தப்பிக்க வைக்கிறாரா? உண்மை குற்றவாளிகளை என்ன செய்கிறார் என்பதே இத்திரைப்படத்தின் கதையாகும்.

## பாடல் வரிகள்
இத்திரைப்படத்தில் இரண்டு பாடல்கள் மட்டுமே இடம் பெற்றுள்ளன.
* யார் இவன் - எல். வி. முத்து, கார்த்தி
* பூவென்று - சிறீராம் பார்த்தசாரதி

## மேற்கோள்கள்

## வெளி இணைப்புகள்
* துப்பாக்கி முனை IMBD

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
வேளாண் வேதிப்பொருள்

thumb|தி பாசாய்க் விவசாய அக்ரிகல்சுரல் கெமிகல் ஒர்க்சு நிறுவனம், நியூ ஜெர்சி, 1876
**விவசாய வேதிப்பொருள் **(Agrochemical) என்பது விவசாயம் மற்றும் வேதிப்பொருள் என்ற வார்த்தைகளின் கூட்டு வார்த்தையின் சுருக்கமாகும். பெரும்பாலான நேர்வுகளில், விவசாய வேதிப்பொருள் என்பது பூச்சிக்கொல்லிகள், களைக்கொல்லிகள், பூஞ்சைக்கொல்லிகள் மற்றும் நூற்புழுக்கொல்லிகள் ஆகியவற்றைக் குறிக்கின்னறன. மேலும், இவ்வார்த்தையானது, தொகுப்பு முறை உரங்கள், இயக்குநீர், வளர்ச்சியூக்கிகள் ஆகியவற்றையும் குறிக்கப் பயன்படுகிறது.

## சூழியல்
பல விவசாய வேதிப்பொருட்கள் நச்சுத்தன்மை உடையனவாக இருக்கின்றன.  மொத்தமாக சேமித்து வைக்கும் வேளாண் வேதிப்பொருட்கள் எதிர்பாரா விதமாக சிதறும் நேர்வுகளில், குறிப்பாக சுற்றுச்சூழல்  அல்லது உடல்நல அபாயங்களையோ அல்லது இரண்டையுமோ ஏறு்படுத்தும் வாய்ப்புகளைக் கொண்டுள்ளது. பல நாடுகளில், வேளாண்மைக்கான வேதிப்பொருட்கள் பயன்பாடு மிகவும் ஒழுங்குபடுத்தப்பட்டுள்ளது. அங்கீகாரம் பெற்ற வேளாண் வேதிப்பொருட்களைப் பயன்படுத்துதல், அரசாங்கத்தினால் வழங்கப்பட்ட அனுமதி ஆணைகள் ஆகியவை அவசியமாக்கப்பட்டுள்ளன. தவறான பயன்பாடு, போதிய பாதுகாப்பற்ற பண்டகசாலைகள், கவனக்குறைவாக வீணடிக்கப்படுதல் ஆகியவை குறிப்பிடத்தக்க தண்டத்தொகைகள் செலுத்துவதற்கு வழிவகுக்கும்.

## வரலாறு
வேளாண் வேதிப்பொருட்கள் பயிர்களைப் பாதுகாப்பதற்கும் பயிர்களின் விளைச்சலை அதிகப்படுத்துவதற்கும் அறிமுகப்படுத்தப்பட்டன. மிகவும் பொதுவாக பயன்படுத்தப்பட்ட வேளாண் வேதிப்பொருட்கள் பூச்சிக்கொல்லிகள் மற்றும் உரங்களை உள்ளடக்கியவையாகும். பூச்சிகளால் இத்தகைய வேதிப்பொருட்கள் ஏற்கத்தக்கவையாக மாறியபின், மேலும் புதிய வேளாண் வேதிப்பொருட்கள் பயன்படுத்தப்பட்டன. இத்தகைய வேளாண் வேதிப்பொருட்கள் சூழலுக்கு பல பக்க விளைவுகளை ஏற்படுத்தின. இருந்த போதிலும், வேளாண் வேதிப்பொருட்கள் முற்றிலுமாக செயல்திறமற்றவையல்ல. பெர்னாண்டோ பி. கார்வால்வோ எழுதிய விவசாயம், பூச்சிக்கொல்லிகள், உணவு காவல்  மற்றும் உணவு பாதுகாப்பு என்ற கட்டுரையின்படி 1960 களில் இருக்கின்ற நிலப்பரப்பையும், அதிதீவிர பாசன வசதியையும், நைட்ரசன், பாசுபரசு மற்றும் பொட்டாசியம் ஆகியவற்றை உள்ளடக்கிய கனிம உரங்களையும் பயன்படுத்தியதே "பசுமைப்புரட்சி" நிகழக் காரணமாய் இருந்துள்ளன. ஆக, வேதி உரங்கள் 1960 களின் பசுமைப்புரட்சிக்கான தொடக்கமாய் இருந்துள்ளன. 1970 கள் தொடங்கி 1980 கள் வரையிலும் பூச்சிக்கொல்லி தொடர்பான ஆராய்ச்சி மேலும் தேர்ந்தெடுக்கப்பட்ட வேளாண் வேதிப்பொருட்களை உருவாக்குவதற்காகத் தொடர்ந்து நடந்தன.

4500 ஆண்டுகளுக்கு முன்னர் இருந்த சுமேரியர்கள் கந்தகத்தின் கலவைகள் வடிவத்தில் பூச்சிக்கொல்லிகளைப் பயன்படுத்தி வந்ததாக  கூறப்படுகிறது. மேலும், 3200 ஆண்டுகளுக்கு முன்னரே சீனர்கள் உடல் சார் ஒட்டுண்ணிகளான பேன் இனங்களைக் கட்டுப்படுத்த பாரதசம் மற்றும் ஆர்செனிக் சேர்மங்களைப் பயன்படுத்தியதாகவும் தெரிய வருகிறது.

## மேற்கோள்கள்

பகுப்பு:வேளாண்மை வேதிப்பொருள்கள்
சஜ்ஜன் குமார்

**சஜ்ஜன் குமார்** (பிறப்பு: 23 செப்டம்பர் 1945) இந்திய தேசிய காங்கிரஸ் கட்சியைச் சேர்ந்த அரசியல்வாதி மற்றும் சீக்கியர்களுக்கு எதிரான கலவரத்தில் தண்டனை பெற்றவர் ஆவார். பதினான்காவது மக்களவை தேர்தலில் தில்லி புறநகர்த் தொகுதியிலிருந்து நாடாளுமன்ற உறுப்பினராகத் தேர்வு செய்யப்பட்டார். 1977 இல் காங்கிரஸ் சார்பாகத் தில்லி மாநகராட்சி உறுப்பினராகத் தேர்வாகினார்.

## 1984 ஆம் ஆண்டு சீக்கியர்களுக்கு எதிரான நிகழ்வுகள்

இந்திரா காந்தி படுகொலைக்குப் பின்னர் உருவான 1984 சீக்கியர்களுக்கெதிரான கலவரத்திற்குத் தொடர்புடையவர் எனக் குற்றம் சாட்டப்பட்டு, இவர் உட்பட ஆறு நபர்கள் மீது நீதிமன்ற விசாரணை நடந்தது. 2013 ஆம் ஆண்டு கட்கட்டூமா மாவட்ட நீதிமன்றத்தில் பல்வான் கோகார், பக்மால், மற்றும் கிர்தாரி லால் ஆகியோருக்கு ஆயுள் தண்டனையும், மகேந்தர் யாதவ், கிஷன் கோகார் இருவருக்கு மூன்று ஆண்டுகள் கடுங்காவல் தண்டனையும் வழங்கி, சஜ்ஜன் குமார் விடுதலை செய்யப்பட்டார். இதன்பின்னர், 2013 ஆகஸ்ட் 13 இல் தில்லி நீதிமன்றத்தில் மத்திய புலனாய்வுத்துறை மேல்முறையீடு செய்தது. தொடர் விசாரணைக்குப் பின்னர் 2018 டிசம்பர் 17 இல் இவரின் குற்றம் நிருபிக்கப்பட்டு, ஆயுள் தண்டனை விதித்து தில்லி உயர் நீதிமன்றம் தீர்ப்பளித்தது. அடுத்த நாள் காங்கிரஸ் கட்சியிலிருந்து விலகினார்.

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பாலாறு (காவிரியின் துணை ஆறு)

**பாலாறு** என்பது தென்னிந்தியாவில் உள்ள ஒரு ஆறு ஆகும். இது காவிரியின் துணை ஆறுகளில் ஒன்று. காவிரி ஆறானது தமிழகத்துக்குள் நுழைந்ததும் அதனுடன் முதலில் கலக்கும் ஆறு இதுவாகும். இந்த ஆறு ஈரோடு மாவட்டம், ஈரெட்டியூர் அருகே உள்ள மலைப் பகுதியில் சிற்றாறாக உருவாகி, தன் பாதையில் உள்ள நீரோடைகள் பலவற்றை தன்னோடு இணைத்துக்கொண்டு தமிழக கர்நாடக எல்லைவழியாக பாய்கிறது. இந்த ஆறு பாயும் பகுதியானது வனப்பகுதியும், மலையடிவாரப் பகுதியும் உள்ள பகுதியாக இருப்பதால், இந்த ஆற்றின் வழியாக ஆண்டுதோறும் கணிசமான நீர் காவிரிக்கு கிடைக்கிறது. குறிப்பாக தென்மேற்கு, வடகிழக்கு பருவமழைக் காலங்களில் இந்த ஆற்றில் நீர்வரத்து மிகுந்து இருக்கும். பாலாறு காவிரியை நெருங்குவதற்கு சில கிலோ மீட்டர் முன்பாக சுமார் அரை கிலோ மீட்டர் அகலம் கொண்ட ஆறாக அகன்று பாய்கிறது. இந்த ஆறானது காவிரி ஆற்றுடன் கலக்கும் இடமானது மேட்டூர் அணையின் நீர்தேக்கப்பகுதியான அடிபாலாறு என்ற பகுதியாகும்.

## மேற்கோள்கள்

பகுப்பு:தமிழக ஆறுகள்
பகுப்பு:காவிரியின் துணை ஆறுகள்
2-பினைல்எதில்புரோமைடு

**2-பினைல்எதில்புரோமைடு **(2-Phenylethylbromide) ஒரு கரிமபுரோமைடு ஆகும். இது 2-பினைல்எத்தனால் உடன் பாசுபரசு மற்றும் புரோமின் வினைபுரிந்து கிடைக்கப் பெறுவதாகும். இச்சேர்மமானது உட்கொள்ளப்படும் போது மிதமான நச்சுத்தன்மை உடையதாகும். ஐதரசீனுடன் வினைபுரியும் போது இது பினெல்சீன் தயாரிக்கப்படுகிறது.

## மேற்கோள்கள்

பகுப்பு:கரிம புரோமைடுகள்
பேட் ஜீனியஸ்

**பேட் ஜீனியஸ்**(*Bad Genius*')**'  என்பது 2017 ஆம் ஆண்டில் வெளியான தாய்லாந்துத் திரைப்படம் ஆகும். கொள்ளை சம்பவத்தினை அடிப்படையாகக் கொண்ட ஒரு பரபரப்பூட்டும் வகையினைச் (*திரில்லர்)* சார்ந்த திரைப்படம் ஆகும். இதனை *ஜோர் குவாங் திரைப்பட* நிறுவனம் தயாரித்தது. மேலும் ஜி டி எச் 559 நிறுவனம் வெளியிட்டது. *நட்டாவுட் பூன்பிரியா*  இயக்கிய இந்தத் திரைப்படத்தில் சட்டிமோன் சுவாங் சோரோசியாகன் நடித்திருந்தார்.

## கதை சுருக்கம்
லின், ஒரு மேல் நிலை பள்ளி மாணவி தேர்வுகள் நடைபெறும்போது வினாத்தாளில் இருக்கும் கேள்விகளுக்கான பதில்களை சக மாணவர்களிடம்  கையசைவுகள் மூலமாகவும் பியானோ இசைக்கு செய்யும் கையசைவுகளில் கொடுக்கும் குறிப்புகள் மூலமாகவும் கூட சொல்லி உதவுகிறார். 

ஆனால் ஒரு கட்டத்தில் பள்ளியில் நிர்வாகத்தில் சாதாரண மாணவராக இருக்கும் லின்னிடம் தனியார் பள்ளியின் நிர்வாகம் மேம்பாட்டு நிதிக்காக அதிக உதவித்தொகையை கேட்டு கட்டாயமாக வசூல் செய்து கேட்கும்போது இந்த தேர்வுகளில் சொல்லிக்கொடுப்பதன் மூலமாக கணிசமான தொகையை மாணவர்களிடம் இருந்து பெறுவதன் மூலமாக சம்பாதிக்கிறார். சக மாணவர் பேன்க் என்பவரின் மூலமாக லின் செய்யும் இந்த முயற்சிகள் வெளிவரும்போது பள்ளியின் நிர்வாகத்தால் கண்டிக்கப்படுகிறார்

பல திருப்பங்களுக்கு பிறகு ஒரு கட்டத்தில் வெவ்வேறு நாடுகளில் நடக்கும்  எஸ் டி ஐ சி தேர்வுகளில் விதிமுறைகளை மீறி கேள்விக்கான பதில்களை எழுதும்போது  நினைவில் வைத்துக்கொண்டு மெசேஜ் மூலமாக ஆஸ்திரேலியா நாட்டில் சிட்னி பகுதியில் இருந்து சொந்த நாட்டில் உள்ள எஸ் டி ஐ சி எழுதுபவர்களுக்கு சில மணி நேரங்கள் முன்னதாக அனுப்புவதன் மூலம் உதவி செய்கிறார்‌. இதனால் பெரிய தொகையை சம்பாதிக்கிறார். ஆனால் பேன்க் இன்னும் இதே போல நிறைய பணம் சம்பாதிக்க லின் ஐ கட்டாயப்படுத்த முயற்சிக்கும்போது லின் அவருடைய அப்பாவிடம் உண்மையை சொல்கிறார் , மேலும் நேர்மையான முறையில் எஸ் டி ஐ சி தேர்வு நிர்வாகத்தினரிடம் அவருடைய தவறை ஒப்புக்கொண்டு வாக்குமூலம் கொடுக்கிறார் . 
https://en.wikipedia.org/wiki/Bad_Genius

பகுப்பு:2017 திரைப்படங்கள்
பகுப்பு:Pages with unreviewed translations
மஞ்சள் நிறமி 139

**மஞ்சள் நிறமி 139** (*Pigment Yellow 139*) என்பது  C16H9N5O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் ஆரஞ்சு சாயமாகப் பயன்படுத்தப்படும் இந்நிறமி ஐசோ இண்டோலின் வழிப்பெறுதி சாயமாக வகைப்படுத்தப்படுகிறது. இம்மஞ்சள் ஆரஞ்சு நிற நிறமி பெரும்பாலான  கரைப்பான்களிலும் கிட்டத்தட்ட கரைவதில்லை.  

ஆர்த்தோ தாலோநைட்ரைலுடன் அமோனியாவைச் சேர்த்து வினைப்படுத்தினால் டையிமினோ ஐசோயிண்டோலின் உருவாகிறது. பின்னர் இந்த இடைநிலைச் சேர்மம் பார்பிட்டியூரிக் அமிலத்துடன் சேர்ந்து ஒடுக்கமடைகிறது. 

## மேற்கோள்கள்

பகுப்பு:நிறமிகள்
பகுப்பு:கரிம நிறமிகள்
மஞ்சள் நிறமி 83

**மஞ்சள் wஇறமி 83** (*Pigment Yellow 83*) என்பது C36H32Cl4N6O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறமாக பயன்படுத்தப்படும் இந்நிறமி ஒரு டையரைலைடு சாயமாக வகைப்படுத்தப்படுகிறது. 

மூன்று உட்கூறுகளிலிருந்து மஞ்சள் நிறமி 83 என்ற சேர்மம் தயாரிக்கப்படுகிறது. 2,5-டைமெத்தாக்சி-4-குளோரோ அனிலினுடன் டைமெத்தில் அனிலினுடன் டைகீட்டோன் சேர்த்து அசிட்டோ அசிட்டலேற்ற அனிலின் வருவிக்கப்படுகிறது. பின்னர் இச்சேர்மம் 3,3’-டைகுளோரோபென்சிலிடினிலிருந்து பெறப்பட்ட பிசு ஈரசோனியம் உப்புடன் பிணைப்பு வினைக்கு உட்படுத்தப்பட்டு இச்சேர்மம் தயாரிக்கப்படுகிறது 

## மேற்கோள்கள்

பகுப்பு:நிறமிகள்
பகுப்பு:குளோரோ அரீன்கள்
பகுப்பு:கரிம நிறமிகள்
மஞ்சள் நிறமி 16

**மஞ்சள் நிறமி 16** (*Pigment Yellow 16*) என்பது C34H28Cl4N6O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறமாக பயன்படுத்தப்படும் இந்நிறமி ஒரு டையரைலைடு சாயமாக வகைப்படுத்தப்படுகிறது. நிறந்தர மஞ்சள் சாயமாக கருதப்படும் இதன் குறியீட்டு எண் 20040 ஆகும் . 

டைகீட்டீனைப் பயன்படுத்தி ஆர்த்தோ  தொலுடினை அசிட்டோ அசிட்டைலேற்றம் செய்வதன் வழியாக இச்சேர்மத்தைத் தயாரிக்கலாம். வினையில் விளையும் பிசு அசிட்டோ அசிட்டைலேற்ற சேர்மமானது 2,4-டைகுளோரோ அனிலினிலிருந்து பெறப்பட்ட இருசம ஈரசோனியம் உப்புடன் சேர்த்து பிணைப்பு வினைக்கு உட்படுத்தப்படுகிறது . 

## மேற்கோள்கள்

பகுப்பு:நிறமிகள்
பகுப்பு:கரிம நிறமிகள்
பகுப்பு:குளோரோ அரீன்கள்
மஞ்சள் நிறமி 13

**மஞ்சள் நிறமி 13** (*Pigment Yellow 13*)  என்பது C36H34Cl2N6O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோ சேர்மமாகும். பரவலாக மஞ்சள் சாயமாக மஞ்சள் நிறமி 13 பயன்படுத்தப்படுகிறது. 3,3’-டைகுளோரோபென்சிடினிலிருந்து வருவிக்கப்படும்  டையரைலைடு சாயமாகவும் இது வகைப்படுத்தப்படுகிறது. மஞ்சள் நிறமி 12 உடன் இச்சேர்மம் நெருங்கிய தொடர்பு கொண்டுள்ளது. இச்சேர்மத்தில் இரண்டு பீனைல் குழுக்கள் 2,4-சைலைல் குழுக்களால் இடப்பெயர்ச்சி செய்யப்பட்டுள்ளன  
.  

## மேற்கோள்கள்

பகுப்பு:நிறமிகள்
பகுப்பு:கரிம நிறமிகள்
மஞ்சள் நிறமி 10

**மஞ்சள் நிறமி 10** (*Pigment Yellow 10*) என்பது C16H12Cl2N4O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு மோனோ அசோபிரசோலோன் சாயச் சேர்மமாகும். மஞ்சள் நிறமாக இச்சாயம் பயன்படுத்தப்படுகிறது. குறிப்பாக அமெரிக்காவில் சாலைகளில் மஞ்சள் வண்ணம் பூசுவதற்கு இந்நிறம் பயன்படுகிறது. டைகுளோரோ அனிலினுடன் பிரசோலோன் சேர்த்து வருவிக்கப்படும் ஈரசோனியம் உப்பை பிணைப்பு வினைக்கு உட்படுத்தி இச்சேர்மம் தயாரிக்கப்படுகிறது. 

எக்சு கதிர் படிகவியல் ஆய்வு இச்சாயத்தின் வேதிக் கட்டமைப்பை உறுதிப்படுத்துகிறது. C=O பிணைப்பு மற்றும் இரண்டு ஐதரசோன் குழுக்கள் ஒரு சமதள மூலக்கூற்றில் இக்கட்டமைப்பில் இடம்பெற்றுள்ளன. 

## மேற்கோள்கள்

பகுப்பு:நிறமிகள்
பகுப்பு:கரிம நிறமிகள்
பகுப்பு:அசோ சாயங்கள்
கண்மணி (தொலைக்காட்சித் தொடர்)

**கண்மணி** என்பது சன் தொலைக்காட்சியில் அக்டோபர் 22, 2018 முதல் 28 நவம்பர் 2020 ஆம் ஆண்டு வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.

இந்த தொடரை ஹோம் மூவி மேக்கேர்ஸ் மற்றும் சன் என்டர்டெயின்மெண்ட் இணைத்து தயாரிக்க, பூர்ணிமா, சஞ்சீவ், லீஷா மற்றும் சாம்பவி ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 28 நவம்பர் 2020 அன்று 536 அத்தியாயங்களுடன் நிறைவு பெற்றது. 2019 ஆம் ஆண்டு சன் குடும்ப விருது விழாவில் சிறந்த நடிகர், சிறந்த ஜோடி, சிறந்த துணைக் கதாபாத்திரம் ஆண் போன்ற பல விருதுகளை வென்றுள்ளது.

## நடிகர்கள்
### முதன்மை கதாபாத்திரம்
* பூர்ணிமா - விஜி 
* சஞ்சீவ் - கண்ணன் / காளி 
* லீஷா - சௌந்தர்யா கண்ணன்
* சாம்பவி - முத்துச்செல்வி 
* ஜிஷ்ணு மேனன் - ஆகாஷ்
* ஹரிப்ரியா (195-536) - வளர்மதி ஆகாஷ்
* தேஜஸ் கவுடா - ஸ்ரீகாந்த்

### தர்மதுரை குடும்பத்தினர்
* எல். ராஜா - தர்மதுரை (2018-2019) விஜியின் கணவர் (தொடரில் இறந்து விட்டார்)
* பூர்ணிமா - விஜி 
* பிரியா பிரின்ஸ் → சௌமியா - சுகன்யா (மூத்த மகள்)
* பத்மினி → பரணி - சரண்யா (இரண்டாவது மகள்)
* ஈரா அகர்வால் (1-112) → ஜனனி பிரதீப் (113-) - வனாதி (2018-2019)

### முத்துச்செல்வி குடும்பத்தினர்
* ராஜசேகர் - வீரய்யா (தந்தை)
* கீர்த்திகா - தங்க செல்வி (சகோதரி)

### ஸ்ரீகாந்த் குடும்பத்தினர்
* சாந்தி வில்லியம்ஸ் - தமிழ் செல்வி (தாய்)

### துணை கதாபாத்திரம்
* டி. ஆர். ஓமனா
* பிரேமி வெங்கட் - கிருஷ்ணவேணி
* விந்துஜா விக்ரமன்
* பாரதி கண்ணன் 
* தில்லா
* விஷ்வேஷ்வர் ராவ்
* சிவகுமார்
* அனிதா நாயர் 
* ஸ்ரீ பிரியா
* ஐயப்பன் கிருஷ்ணா 
* ஜிஷ்ணு மேனன்
* ஆனந்த் செல்வம்
* மங்களா நாதன் 
* நீலயா பவானி 
* அனன்யா  
* நவீன் 
* அஞ்சலி ராவ்

### சிறப்புத் தோற்றம்
* சந்தியா (455-467)
* அமித் பார்கவ் (455-467)
* சுப்புலட்சுமி - கார்த்திகா (455-467)
* ராஜீவேலு (455-467)

## ஒளிபரப்பு நேரம் மாற்றம்
இந்த தொடர் 22 அக்டோபர் 2018 முதல் திங்கள் முதல் சனிக்கிழமை வரை இரவு 8:30 மணிக்கு ஒளிபரப்பானது. பின்னர் கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு செப்டம்பர் 14, 2020 முதல் மீண்டும் அதே நேரத்தில் ஒளிபரப்பாகி, 2 நவம்பர் 2020 ஆம் ஆண்டு முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
* இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

## வெளி இணைப்புகள்
* 

## மேற்கோள்கள்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
3,3'-டைகுளோரோபென்சிடின்

**3,3'-டைகுளோரோபென்சிடின்** (*3,3'-Dichlorobenzidine*) என்பது (C6H3Cl(NH2))2 அல்லது C12H10Cl2N2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தூய்மையான நிலையில் இச்சேர்மம் வெளிர் மஞ்சள் நிறத்துடன் காணப்படுகிறது. வர்த்தக மாதிரி உப்புகள் பெரும்பாலும் வண்ணங்களாகக் காணப்படுகின்றன. அரிதாக இச்சேர்மம் தண்ணீரில் கரைகிறது. ஈரமுள்ள ஒரு பசையாக பெரும்பாலும் இது வழங்கப்படுகிறது. அச்சு மைகள் தயாரிக்கப் பயன்படும் டையரைலைடு மஞ்சள் எனப்படும் ஈரரைலைடு மஞ்சள் என்ற சாயத்தைத் தயாரிப்பதற்கு 3,3'-டைகுளோரோபென்சிடின் சேர்மம் பரவலாகப் பயன்படுத்தப்படுகிறது. புற்றுநோய் அச்சம் காரணமாக சாயங்கள் தயாரிக்கும் தொழிலில் இச்சேர்மத்தைப் பயன்படுத்துவது கைவிடப்பட்டுள்ளது.
  
## தயாரிப்பு

நைட்ரோகுளோரோபென்சீன் சேர்மத்திலிருந்து இரண்டு படிநிலைகளில் 3,3'-டைகுளோரோபென்சிடின் தயாரிக்கப்படுகிறது. முதல் படிநிலையில் காரத்திலுள்ள துத்தநாகத்தைப் பயன்படுத்தி ஒடுக்கவினை நிகழ்த்தி 3,3'-டைகுளோரோடைபீனைலைதரசீன் என்ற இடைநிலை சேர்மம் தயாரிக்கப்படுகிறது. இவ்விடைநிலை பென்சிடின் மறுசீரமைப்பு வினைக்கு உட்பட்டு 3,3'-டைகுளோரோபென்சிடின் சேர்மத்தைத் தருகிறது . 

## வினைகள்
 
3,3'-டைகுளோரோபென்சிடினின் நீரிய கரைசல் ஒளியினால் தரங்குறைந்து மோனோகுளோரோ வழிப்பெறுதியைக் கொடுக்கிறது. இது குளோரினேற்றத்திற்கு உட்பட்டு டெட்ராகுளோரோ வழிப்பெறுதியைத் தருகிறது.
 
3,3'-டைகுளோரோபென்சிடினின்  மிகப்பரவலாகப் பயன்படுத்தப்படும் வினை ஈரசோனியமாக்கல் வினையாகும். இந்த பிசு(ஈரசோ) இடைநிலை பின்னர் பிணைப்பு வினைக்கு உட்பட்டு அசிட்டோ அசிட்டைலமினோபென்சீன் (CH3C(O)CH2C(O)NHAr) வழிப்பெறுதிகளைக் கொடுக்கிறது. இவ்வழிமுறையில் மஞ்சள் சாயம் 12, மஞ்சள் சாயம் 13, மஞ்சள் சாயம் 14, மஞ்சள் சாயம் 17, மஞ்சள் சாயம் 83 போன்ற வர்த்தக முறை மஞ்சள் சாயங்கள் உற்பத்தி செய்யப்படுகின்றன 

. 

## முற்காப்பு

3,3'-டைகுளோரோபென்சிடின் சேர்மம் புற்று நோயை உருவாக்கும் வேதிச்சேர்ம்மாகக் கருதப்படுகிறது . 
விலங்குகளில் புற்றுநோய் கட்டிகள் உருவாக்கும் நிகழ்வை இச்சேர்ம்ம் அதிகரிப்பதாகக் கூறப்படுகிறது . ஏனெனில் பென்சிடின் என்ற புற்றுநோய் ஊக்கியுடன் கட்டமைப்பு ரீதியாக இது ஒத்துள்ளது. மனிதர்களிலும் சிறுநீர்ப்பை புற்றுநோயை ஏற்படுத்துவதில் இதேபோன்ற வழிமுறையை இச்சேர்ம்ம் பகிர்ந்து கொள்ளலாம் என நம்பப்படுகிறது . 

## மேற்கோள்கள்
 

## புற இணைப்புகள்
*Spectrum Laboratories Chemical Fact Sheet 
*CDC - NIOSH Pocket Guide to Chemical Hazards

பகுப்பு:குளோரோ அரீன்கள்
பகுப்பு:அனிலின்கள்
பகுப்பு:அரோமாட்டிக் சேர்மங்கள்
பகுப்பு:பைபீனைல்கள்
2,4-பிசு(4-ஐதராக்சிபென்சைல்)பீனால்

**2,4-பிசு(4-ஐதராக்சிபென்சைல்)பீனால்** (*2,4-Bis(4-hydroxybenzyl)phenol*) என்பது C20H18O3   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலிக் வகை சேர்மமான இது கேசுடிரோதியா எலாட்டா என்ற அழுகிய மந்தாரை இனத்தாவரமும், கேலியோலா பேபெரி என்ற மைக்கோ-சார்பூட்ட மந்தாரை இனமும் உற்பத்தி செய்கின்றன.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:பல்பீனால்கள்
பகுப்பு:4-ஐதராக்சிபீனைல் சேர்மங்கள்
கார்ட்டோசாட்-2எப்

**கார்ட்டோசாட்-2 எப் (**Cartosat-2F**)** என்பது கார்ட்டோசாட்-2 தொகுதியின் எட்டாவது புவி கவனிப்பு செயற்கைக்கோள் ஆகும். இதனைமுனைய துணைக்கோள் ஏவுகலம்-சி40 மூலம் விண்ணில் செலுத்தப்பட்டது.

## இவற்றையும் காண்க

* கார்ட்டோசாட்
*கார்ட்டோசாட்-1
* கார்ட்டோசாட்-2
* கார்ட்டோசாட்-2எ
* கார்ட்டோசாட்-2பி
* கார்ட்டோசாட்-2சி
*கார்ட்டோசாட்-2டி
* கார்டோசாட்-2இ

## சான்றுகள்


பகுப்பு:இந்திய விண்வெளித் திட்டங்கள்
பகுப்பு:இந்திய செயற்கைக்கோள்கள்
பகுப்பு:2018 இல் இந்தியா
பகுப்பு:கார்ட்டோசாட்
நிகாங் கான்

**நிகாங் கான்** (*Nihang Khan*) என்பவர் இந்தியாவின் பஞ்சாப் மாகாணத்திலுள்ள ரோபருக்கு அருகேயுள்ள கோட்லா நிகாங் கான் என்ற சிறிய ஆட்சிப் பகுதிக்கு சமீன்தாராக ஆட்சிபுரிந்தவர் ஆவார்.பத்தாம் சீக்கிய குருவாகிய குரு கோபிந்த் சிங்கின் நண்பராகவும் அவரைப் பின்பற்றுபவராகவும் இவர் இருந்தார். குருவும் அவரது கூட்டாளிகளும் அடிக்கடி நிகாங் கானுடன் ஒன்றாகத் தங்கி இருந்தனர், முகலாயப் படைகளால் துன்புறுத்தலுக்கு ஆளாகநேர்ந்த  காலப்பகுதியில் அவர்கள் இவ்வாறு அவருடன் தங்கி வாழ்ந்து வந்தனர். நம்பிக்கை மற்றும் இனம் மூலம்  நிகாங் கான் ஒரு முசுலீம் பக்தூனாக  இருந்தார்.

குரு கோபிந்த் சிங்கும் மற்றும் நிகாங் கானும் முதன் முதலாக விக்ரம் சம்வாத் நாட்காட்டியின்படி 1745 ஆம் ஆண்டின் மாசி  மாதத்தின் அமாவாசையில் சந்தித்தார் குரு கோவிந்தைக் கண்டு அவரால் ஈர்க்கப்பட்ட  நிகாங் கான் தனக்குச் சொந்தமான அனைத்தையும் குரு கோவிந்துக்கு அர்ப்பணிப்பதாக அறிவித்தார். கானை கௌரவிக்கும் விதமாக சீக்கிய மத இலக்கியங்கள் பாய் நிகாங் கான் என்று சிறப்பித்தன. பாய் ஆலம்கான் எனப்படுபவர் நிகாங் கானின் பிள்ளைகளில் ஒருவராவார். குரு கோவிந் சிங் 1694 ஆம் ஆண்டு மே மாதம் 3 ஆம் நாள் நடைபெற்ற பாய் ஆலம் காணின் திருமண விழாவில் கலந்துகொண்டார்
## இதையும் காண்க
*குரு கோவிந்த் சிங்

## மேற்கோள்கள்

பகுப்பு:முகலாயப் பேரரசு
பகுப்பு:சீக்கிய வரலாறு
பிமோலா குமாரி

**சாரங்பம் பிமோலா குமாரி  தேவி** (*Sarungbam Bimola Kumari Devi*) என்பவர் ஓர் இந்திய மருத்துவர் ஆவார். இவர் இந்தியாவின் மணிப்பூர் மாநிலத்திலுள்ள இம்பால் நகரின் மேற்கு மண்டலத்தின் முதன்மை மருத்துவராகப் பணியாற்றினார்.. மணிப்பூர் மாநிலத்தில் 1979ஆம் ஆண்டு முதல் மருத்துவராகப் பணியாற்றி வருகிறார். பெரும்பாலும் இவர் கிராமப்புறங்களிலே மருத்துவ சேவையாற்றியுள்ளார். இந்தியப் பிரதமர் நரேந்திர மோடி மணிப்பூர் மாநிலத்திற்கு வருகை தந்தபோது இரண்டு முறையும் இவரே பிரதமரின் உணவு பாதுகாப்பு பிரிவின் தலைவராக இருந்தார்.. 2014ஆம் ஆண்டில் டாக்டர். பி. ஆர். அம்பேத்கார் அனைத்துலக விருது பிமோலா குமாரிக்கு வழங்கப்பட்டது.. மேலும் 2015ஆம் ஆண்டு இந்தியாவின்  நான்காவது மிக உயர்ந்த குடிமகன் விருதான பத்மசிறீ விருதும் இவருக்கு வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:இந்தியப் பெண் மருத்துவர்கள்‎
5-மெத்தில்சாலிசிலிக் அமிலம்

**5-மெத்தில்சாலிசிலிக் அமிலம்** (*5-Methylsalicylic acid*) என்பது C8H8O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு வெண்மையான திண்மமாகும். கார நீரிலும் கரிம முனைவுக் கரைப்பான்களிலும் 5-மெத்தில்சாலிசிலிக் அமிலம் கரைகிறது. நடுநிலை pH நிலையில்  இந்த அமிலம் 5-மெத்தில்சாலிசிலேட்டாக காணப்படுகிறது. ஒரு கார்பாக்சிலிக் அமிலம், மற்றும் ஒரு பீனால் குழு போன்றவை இதனுடைய வேதி வினைக்குழுக்களில் அடங்கும். மெத்தில்சாலிசிலிக் அமிலத்தினுடைய அறியப்பட்ட நான்கு மாற்றியன்களில் இதுவும் ஒன்றாகும்.
  
3-மெத்தில்பென்சாயிக் அமிலத்தை ஐதராக்சிலேற்றம் செய்து 5-மெத்தில்சாலிசிலிக் அமிலம் தயாரிக்கப்படுகிறது . 

## மேலும் காண்க
*3-மெத்தில்சாலிசிலிக் அமிலம்
*4-மெத்தில்சாலிசிலிக் அமிலம்

## மேற்கோள்கள்

பகுப்பு:சாலிசிலிக் அமிலங்கள்
பகுப்பு:அரோமாட்டிக் சேர்மங்கள்
4-மெத்தில்சாலிசிலிக் அமிலம்

**4-மெத்தில்சாலிசிலிக் அமிலம்** (*4-Methylsalicylic acid*) என்பது CH3C6H3(CO2H)(OH)  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு வெண்மையான திண்மமாகும். கார நீரிலும் கரிம முனைவுக் கரைப்பான்களிலும் 4-மெத்தில்சாலிசிலிக் அமிலம் கரைகிறது. ஒரு கார்பாக்சிலிக் அமிலம், மற்றும் ஒரு பீனால் குழு போன்றவை இதனுடைய வேதி வினைக்குழுக்களில் அடங்கும்.இயற்கையாக்க் கிடைக்கும் 6-மெத்தில்சாலிசிலிக் அமிலம் உள்ளிட்ட மெத்தில்சாலிசிலிக் அமிலத்தினுடைய அறியப்பட்ட நான்கு மாற்றியன்களில் இதுவும் ஒன்றாகும். இச்சேர்மத்திற்கென சில பயன்பாடுகள் உள்ளன.  
 
4-மெத்தில்பென்சாயிக் அமிலத்தை ஐதராக்சிலேற்றம் செய்து 4-மெத்தில்சாலிசிலிக் அமிலம் தயாரிக்கப்படுகிறது 
## மேலும் காண்க
*3-மெத்தில்சாலிசிலிக் அமிலம்
*5-மெத்தில்சாலிசிலிக் அமிலம்

## மேற்கோள்கள்

பகுப்பு:சாலிசிலிக் அமிலங்கள்
பகுப்பு:அரோமாட்டிக் சேர்மங்கள்
1,2-டைநைட்ரோபென்சீன்

**1,2-டைநைட்ரோபென்சீன்** (*1,2-Dinitrobenzene*) என்பது C6H4(NO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,2-இரு நைட்ரோபென்சீன் என்ற பெயராலும் இதை அழைக்கலாம். இச்சேர்மம் ஒரு வெண்மையான திண்மமாக அல்லது நிறமற்ற திண்மமாக காணப்படுகிறது. டைநைட்ரோபென்சீனின் அறியப்பட்டுள்ள மூன்று மாற்றியன்களில் இதுவும் ஒன்றாகும். தாமிர வினையூக்கியின் முன்னிலையில் 2-நைட்ரோ அனிலினை சோடியம் நைட்ரைட்டுடன் சேர்த்து ஈரசோனியமாக்கல் வினைக்கு உட்படுத்தி 1,2-டைநைட்ரோபென்சீன்  தயாரிக்கப்படுகிறது.  

## மேற்கோள்கள்

பகுப்பு:நைட்ரோபென்சீன்கள்
கார்ட்டோசாட்-2டி

**கார்ட்டோசாட்-2டி** (Cartosat-2D) என்பது சூரிய ஒளியின் சுற்றுப்பாதையில் வலம்வரும்  கார்ட்டோசாட்-2 தொகுதியின் ஐந்தாவது புவி கவனிப்பு செயற்கைக்கோள் ஆகும். இதுஅகமதாபாத்தில் உள்ள விண்வெளி பயன்பாட்டு மையத்தில் தயாரிக்கப்பட்டது. மேலும் இதனைப் பராமரித்து , விண்ணில் செலுத்தியது இந்திய விண்வெளி ஆய்வு மையம் ஆகும். இந்தச் செயற்கைக்கோள்  சூன் 22, 2016இல் முனைய துணைக்கோள் ஏவுகலம்-சி37 மூலம் விண்ணில் செலுத்தப்பட்டது. இதனுடன் *ஐஎன் எஸ்-1எ , ஐஎன் எஸ்-1பி ஆகிய இரு நுண் செயற்கைக்* கோள்களும் மற்றும் அமெரிக்க ஐக்கிய நாடு, கசக்கஸ்தான், இசுரேல், நெதர்லாந்து, சுவிட்சர்லாந்து மற்றும் ஐக்கிய அரபு அமீரகம் ஆகிய நாடுகளின் ஆராய்ச்சிகளுக்கு உதவும் 101 மீநுண் செயற்கைக்கோள்களை அனுப்பியது.
## இவற்றையும் காண்க
*  கார்ட்டோசாட்
*  கார்ட்டோசாட்-2
*  கார்ட்டோசாட்-2எ
*  கார்ட்டோசாட்-2பி
*  கார்ட்டோசாட்-2சி
*  கார்டோசாட்-2இ
*  கார்ட்டோசாட்-2எப்

## சான்றுகள்


பகுப்பு:இந்திய செயற்கைக்கோள்கள்
பகுப்பு:இந்திய விண்வெளித் திட்டங்கள்
சிங் (2016) திரைப்படம்

**சிங்** ( *Sing* ) என்பது 2016 இல் வெளிவந்த அமெரிக்க அனிமேஷன் - இசை  நகைச்சுவை திரைப்படம் ஆகும், இந்தத் திரைப்படம் இலுமினேஷன் என்டேர்டைன்மெண்ட் என்ற நிறுவனத்தால் வெளியிடப்பட்டது.
 
## கதை சுருக்கம்

நஷ்டத்தில் இருந்தாலும் அவருடைய இசை அரங்கத்தை விட்டுக்கொடுக்க மனம் இல்லாமல் பழைய இசை நிகழ்ச்சி அரங்கத்தின் உரிமையாளர் பாஸ்டர் மூன்  அவருடைய இசை நிகழ்ச்சியை நடத்த முயற்சி செய்கிறார் .. இருந்தாலும் ஒரு தவறுதலால் இசை நிகழிச்சியின் பரிசு தொகை ஆயிரம் டாலர்கள் என்பதற்கு பதிலாக லட்சம் டாலர்கள் என பதியப்பட்டுவிட்டது இந்த விளம்பரம் பார்த்த நிறைய பேர் இசை நிகழ்ச்சியில் கலந்துகொள்கின்றனர் , இந்த உண்மை தெரியாமலே உரிமையாளர் பாஸ்டர் மூன்  இசை நிகழ்ச்சியை நடத்த நினைக்கிறார்.ஆனால் போட்டியாளர்கள் தேர்வு செய்யப்பட்ட பின்னர்தான் இந்த உண்மை பாஸ்டர் மூன் வுக்கு தெரிய வருகிறது மேலும் வெவ்வேறு சூழ்நிலையில் இருந்து இந்த போட்டியில் கலந்துகொள்ள வந்தவர்களுக்கும்  கனவுகளுடன் பங்குபெறும் போட்டியாளர்கள் எல்லோருக்கும் ஒரு கட்டத்தில் இந்த உண்மை தெரியவருகிறது , காலங்கள் கடந்ததால் சேதமான அந்த பழைய இசையரங்கமும் ஒரு கட்டத்தில் உடைந்து போகிறது , இதனால் பாஸ்டர் மூன்   வருத்தம் அடைகிறார் , இருந்தாலும் பாடல் நிகழ்ச்சியில் பங்குகொள்ள வந்தவர்களின் உதவியுடன் ஒரு சிறிய தற்காலிக அரங்கம் அமைத்து இசை நிகழ்ச்சி நடத்தப்படுகிறது , இந்த நிகழ்ச்சி நல்ல வரவேற்பை பெறுகிறது , பரிசுத்தொகை என்று எதுவும் இல்லாமலே இந்த நிகழ்ச்சியின் வெற்றியை தொடர்ந்து பாஸ்டர் மூனின் நண்பரின் பாட்டியும் முன்னாள் பாடகருமான நானாவின் உதவியுடன் இசையரங்கம் திரும்பவும் கட்டப்படுகிறது.

## வசூல்
தி சீக்ரெட் லைப் ஆப் பெட்ஸ் என்ற அனிமேஷன் திரைப்படத்தை தொடர்ந்து 75 மில்லியன் பொருட்செலவில் எடுக்கப்பட்ட இந்தத் திரைப்படம் உலகம் முழுவதும்  சுமார் 634.2 மில்லியன் வசூல் செய்தது, இந்த திரைப்படத்தின் அடுத்த பாகம் சிங் 2 , டிசம்பர் 2020 ல் வெளியிடப்படும் என தயாரிப்பு நிறுவனமான யூனிவெர்செல் மற்றும் இலுமினேஷன் தகவல் வெளியிட்டுள்ளது 


பகுப்பு:2016 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
அரைவல் (திரைப்படம்)

thumb

alt=அரைவல் திரைப்பட தலைப்பு பதாகை|thumb|அரைவல் திரைப்பட தலைப்பு பதாகை
அரைவல்( தமிழ் : வருகை )***வருகை***  is a 2016 அமெரிக்க அறிவியல் புனைகதை திரைப்படம் ஆகும் .இந்தத் திரைப்படம் 1988 ல் எரிக் ஹெய்சரர் எழுதிய ஸ்டோரி ஆப் யுவர் லைப் (தமிழ் : உன்னுடைய வாழ்க்கையின் கதை ) என்ற சிறுகதையை அடிப்படையாகக் கொண்டது.

## கதை சுருக்கம்
பூமியின் மேற்பரப்பில் புதிதாக 12 வேற்றுகிரக விண்கலங்கள் போன்ற அமைப்புகள் உருவாகின்றன .இதனையடுத்து அமெரிக்க  ராணுவத்தில் பணியாற்றும் கர்னல் ஜி டி வெபர்  இந்த வேற்றுகிரக விண்கலங்கள் வந்ததற்கான காரணத்தை கண்டறிய முயற்சிக்கிறார் ..இந்த முயற்சியில் ஆராய்ச்சி குழுவில் இருக்கும் டாக்டர் அயான் டொன்னேல் மற்றும் லூயிஸ் பாங்ஸ்  அந்த வேற்றுகிரகத்தினர் பேச முயற்சிக்கும் வட்ட வடிவத்தில் உள்ள சமிக்ஞை எழுத்து வடிவ மொழியின் மூலமாக வேற்றுகரகத்தினர் சொல்லவருவதை புரிந்துகொள்ள மொழிப்பெயர்ப்பு செய்ய எடுக்கும் முயற்சிகள்தான் இந்த திரைப்படத்தின் கதை .லூயிஸ் பாங்ஸ் பெருமுயற்சிக்கு பின்னர் அந்த விண்கலத்தில் இருக்கும் வேற்றுலகதினரின் தனிப்பட்ட மொழியை லூயிஸ் மொழிபெயர்க்கும் பட்சத்தில் ஒரு கட்டத்தில் வட்டவடிவ எழுத்து சங்கேத மொழியில் சொல்லப்பட்ட வார்த்தைகள் மொழிபெயர்க்கப்படும்போது போர் உருவாக்கக்கூடிய ஒரு சூழ்நிலை உருவாகிறது இருந்தாலும் இந்த முயற்சிகளின் முடிவில் அந்த வேற்றுகிரகத்தினர் காலங்களை கடந்து கடந்தகால மற்றும் எதிர்கால சம்பவங்களை அறியக்கூடிய சக்திகள் உள்ளவர்கள் என்றும் , 3000 ஆண்டுகளுக்கு பின்னால் அவர்களுக்கு பூமியில் இருப்பவர்களின் உதவி தேவைப்படுவதை சொல்லவும் வந்துள்ளனர் என்பதை லூயிஸ் அறிகிறார் , எதிர்கால சம்பவங்களை அவர்களின் சக்திகள் மூலமாக அறிந்துகொண்டு போர் நடக்காமல் தடுக்கிறார் . பின்னர் அந்த 12 விண்கலன்களும் மறைந்து செல்கின்றன.

## வசூல்
இந்தத் திரைப்படம் 203.4 மில்லியன் அமெரிக்க டாலர்களை உலகம் முழுவதும் வசூலாக குவித்தது .

## மேற்கோள்கள்


பகுப்பு:ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:2016 திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
கார்ட்டோசாட்-2சி

**கார்ட்டோசாட்-2சி** (Cartosat-2c) என்பது சூரிய ஒளியின் சுற்றுப்பாதை பாதையில் வலம்வரும்  கார்ட்டோசாட்-2 தொகுதியின் நான்காவது புவி கவனிப்பு செயற்கைக்கோள் ஆகும். இந்தச் செயற்கைக்கோளினை அகமதாபாத்தில் உள்ள விண்வெளி பயன்பாட்டு மையத்தில் தயாரிக்கப்பட்டது. மேலும் இதனைப் பராமரித்து , விண்ணில் செலுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் சூன் 22, 2016 இல் விண்ணில் செலுத்தப்பட்டது.

## தாங்குசுமை
இந்தச் செயற்கைக்கோள் மின்காந்த கதிர்வீச்சின் விபரிப்பான  மின்காந்த நிழற்பட்டையினை கருப்பு வெள்ளைப் படமாக எடுக்கக்கூடிய  பன்னிற ஒளிப்படக்கருவியினை தாங்கிச் செல்கிறது. மேலும் உயர்தர பிரிதிறன் கொண்ட பன்நிறமாலைப் பிரிதிறன் கொண்ட ஒளிப்படக் கருவியினையும் தாங்கிச் செல்கிறது. இந்தச் செயற்கைக்கோள் 0.6 மீ புறவெளி பிரிதிறன் கொண்டுள்ளது. நிலையான் இடத்தில் சுமார் 1 நிமிடம் வரையிலான காட்சிகளை நிகழ்படமாக எடுக்கும் திறன் கொண்டுள்ளது.

## ஏவுதல்
இந்தச் செயற்கைக் கோளினை சூன் 20, 2016 இல் விண்ணில் செலுத்தத் திட்டமிடப்பட்டது. ஆனால் வாயுக் கசிவின் காரணமாக இரு முறை தாமதமானது. பின் சூன் 22, 2016 இல் சதீஸ் தவான் விண்வெளி மையத்தின் இரண்டாவது திண்டில் இருந்து ஏவப்பட்டது. இத்துடன் சிறிய செயற்கைக் கோள்களான *லபான்-ஏ3, பைரஸ், ஸ்கைசேட், ஜென்2-1 மற்றும் நுண்ம செயர்கைக்கோள்களான ஜிஎச்ஜிசேட்-டி மற்றும் எம்3எம்சேட் மற்றும் நுண்னுட்ப செயர்கைக் கோள்களான ஸ்வயம் மற்றும் சத்யபாமா சேட் ஆகியவை இத்துடன் இணைத்து அனுப்பப்பட்டன.*

## இவற்றையும் காண்க

*  கார்ட்டோசாட்
*  கார்ட்டோசாட்-2
*  கார்ட்டோசாட்-2பி
*  கார்டோசாட்-2இ

## சான்றுகள்

பகுப்பு:இந்திய செயற்கைக்கோள்கள்
பகுப்பு:இந்திய விண்வெளித் திட்டங்கள்
பகுப்பு:கார்ட்டோசாட்
கார்ட்டோசாட்-1

**கார்ட்டோசாட்-1** (Cartosat-1) என்பது சூரிய ஒளியின் சுற்றுப்பாதையில் வலம்வரும்  கார்ட்டோசாட் தொகுதியின் முதல் புவி கவனிப்பு செயற்கைக்கோள் ஆகும். இந்தச் செயற்கைக்கோளினை தயாரித்து, பராமரித்து , விண்ணில் செலுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் மே 5, 2005 இல் முனைய துணைக்கோள் ஏவுகலம்-சி6 மூலம் விண்ணில் செலுத்தப்பட்டது. விண்ணில் செலுத்தும் போது இதன் மொத்த எடை 1560 கிலோகிராம் ஆகும். இதன் முக்கிய நோக்கம் இந்திய நிலப்படவரைவியல் தொடர்பினை மேம்படுத்துவது ஆகும். இந்த செயற்கைக்கோள் புவி முழுவதையும் 126 நாள்களில் சுற்றி வந்தது.
## இவற்றையும் காண்க
*  கார்ட்டோசாட்
*  கார்ட்டோசாட்-2
*  கார்ட்டோசாட்-2எ
*  கார்ட்டோசாட்-2பி
*  கார்ட்டோசாட்-2சி
*  கார்ட்டோசாட்-2டி
*  கார்டோசாட்-2இ
*  கார்ட்டோசாட்-2எப்

## சான்றுகள்


பகுப்பு:இந்திய செயற்கைக்கோள்கள்
பகுப்பு:இந்திய விண்வெளித் திட்டங்கள்
பகுப்பு:கார்ட்டோசாட்
களக்காடு சத்தியவாகீசுவரர் கோயில்

**களக்காடு சத்தியவாகீசுவரர் கோயில்** என்பது தமிழ்நாடு மாநிலத்தின் திருநெல்வேலி மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருநெல்வேலி மாவட்டத்தில் நாங்குனேரி வட்டத்தில், வள்ளியூரிலிருந்து 20 கி.மீ. தொலைவில் உள்ள களக்காடு என்னுமிடத்தில் இக்கோயில் உள்ளது.

## இறைவன், இறைவி
இக்கோயிலில் உள்ள இறைவன் சத்தியவாகீசுவரர் ஆவார். இறைவி கோமதியம்மாள் ஆவார். 

## அமைப்பு
ஒன்பது நிலைகளைக் கொண்ட ராஜகோபுரத்துடன் உள்ள இக்கோயில் கிழக்கு நோக்கி அமைந்துள்ளது. மூன்று திருச்சுற்றுகளைக் கொண்ட இக்கோயிலின் மணி மண்டபத்தில் அழகிய சிற்பங்களும், இசைத்தூண்களும் காணப்படுகின்றன. 

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திருநெல்வேலி மீனாட்சி சுந்தரேசுவரர் கோயில்

**திருநெல்வேலி மீனாட்சி சுந்தரேசுவரர் கோயில்** என்பது திருநெல்வேலி மாவட்டத்தில் உள்ள தேவார வைப்புத்தலமாகும். 

## அமைவிடம்
திருநெல்வேலி மாவட்டத்தில் திருநெல்வேலி நகரில் பேருந்து நிலையம் அமைந்துள்ள பகுதி பூந்துறை என்றும் சிந்து பூந்துறை என்றும் அழைக்கப்படுகிறது. அப்பகுதியில் இக்கோயில் உள்ளது. 

## இறைவன், இறைவி
இக்கோயிலில் உள்ள இறைவன் சுந்தரேசுவரர் ஆவார். இறைவி மீனாட்சி ஆவார். 

## பிற சன்னதிகள்
இச்சிறிய கோயிலின் வெளிச்சுற்றில் விநாயகர், வள்ளி தெய்வானையுடன் சுப்பிரமணியர், சனீஸ்வரர், நவக்கிரகங்கள், நடராச சபை சன்னதிகள் உள்ளன. மூலவருக்குப் பக்கத்தில் இறைவி சன்னதி உள்ளது. 

## குறிப்புகள்

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
ஐஸ்லாந்து திரைப்படத்துறை

**[[ஐசுலாந்து|ஐசுலாந்தில்]]**  திரைப்படத் துறையானது குறிப்படத்துக்க தொழிலாக உள்ளது.
## வரலாறு
1980ல் ஐசுலாந்து தனக்கெனத் தனித் திரைத் துறையை நிறுவியது. 1966இல் இங்குத் தோற்றுவிக்கப்பட்ட தேசியத் தொலைக்காட்சி நிலையமானது ஐஸ்லாந்தின் திரைப்படத்துறைக்கு ஊக்கமாக அமைந்தது. அதே ஆண்டு இங்குத் தொடங்கப்பட்ட இயக்குநர்கள் சங்கமானது, திரையுலகம் சார்ந்த  பல்வேறு தொழில்நுட்பப் பயிற்சிகளை அளிக்கத் தொடங்கியது. அதில் பயிற்சிபெற்ற ஐஸ்லாந்து நடிகர்களில் பலர், பிறகு ஹாலிவுட்டில் புகழ்பெற்றனர். அதேநேரம் ஐஸ்லாந்துக்கு வெளியே திரைக்கல்வி பயின்று சொந்த நாடு திரும்பிய புதுமுக இயக்குநர்கள், உத்வேகத்துடன் 1970களில் ஐஸ்லாந்து நாட்டின் திரைப்படங்களை உருவாக்கத் தொடங்கினார்கள். இத்தகைய கலைஞர்கள் ஒருங்கிணைந்து உருவாக்கிய திரைப்படங்கள் விரைவில் உலகக் கவனத்தைப் பெறத் தொடங்கின. அவற்றில் ஒன்றாகவும்,  ஐசுலாந்து திரைப்படங்களில் மிகவும் புகழ்பெற்ற திரைப்படமாகவும்,  சிறந்த அயல்நாட்டு சினிமாவுக்கான அகாதமி விருது மற்றும் ஐரோப்பிய திரைப்பட விருதுகள் ஆகியவற்றிற்கு பரிந்துரைக்கப்பட்ட ஒரே திரைப்படமான ஃப்ரைட்ரிக் றோர் ஃபிரெரிக்ஸ்சனால் இயக்கப்பட்ட,  *பரோன் நாட்டூரானர்* (சில்ரன் ஆஃப் நேச்சர்) திரைப்படம் ஆகும். இந்தப் படத்திற்குப் பிறகு உலக திரைப்பட இரசிகர்களை ஐஸ்லாந்துத் திரைப்படங்கள் கவரத் தொடங்கின.
## மேற்கோள்கள்

பகுப்பு:ஐஸ்லாந்து திரைப்படத்துறை
1,3-டைநைட்ரோபென்சீன்

**1,3-டைநைட்ரோபென்சீன்** (*1,3-Dinitrobenzene*) என்பது C6H4(NO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறத்திண்மமான இச்சேர்மம் கரிமக் கரைப்பான்களில் கரைகிறது. டைநைட்ரோபென்சீனின் அறியப்பட்டுள்ள மூன்று மாற்றியன்களில் இதுவும் ஒன்றாகும்.

## தயாரிப்பு
நைட்ரோபென்சீனை நைட்ரோயேற்றம் செய்வதன் மூலம் 1,3- டைநைட்ரோபென்சீன் தயாரிக்கப்படுகிறது. கந்தக அமிலத்தை அமில வினையூக்கியாகப் பயன்படுத்தி இவ்வினை நிகழ்த்தப்படுகிறது. நைட்ரோ குழுவின் இயக்க விளைவு காரணமாக மெட்டா நிலையில் நைட்ரோயேற்றம் நிகழ்ந்து 93% 1,3-டைநைட்ரோபென்சீன் உருவாகிறது. ஆர்த்தோ மற்றும் பாரா நிலை விளைபொருள்கள் முறையே 6% மற்றும் 1% மட்டுமே கிடைக்கின்றன

:. 

## வினைகள்

1,3- டைநைட்ரோபென்சீனுடன் நீரிய கரைசலில் சோடியம் சல்பைடு சேர்த்து வினைபுரியச் செய்தால் 3-நைட்ரோ அனிலின் உருவாகிறது. மேலும், இரும்பு மற்றும் ஐதரோகுளோரிக் அமிலம் சேர்த்து ஒடுக்க வினைக்கு உட்படுத்தினால் மெட்டா-பீனைலீன்டையமீன் கிடைக்கிறது . 

## மேற்கோள்கள்

பகுப்பு:நைட்ரோபென்சீன்கள்
1,4-டைநைட்ரோபென்சீன்

**1,4-டைநைட்ரோபென்சீன்** (*1,4-Dinitrobenzene*) என்பது C6H4(NO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறத்திண்மமான இச்சேர்மம் கரிமக் கரைப்பான்களில் கரைகிறது. டைநைட்ரோபென்சீனின் அறியப்பட்டுள்ள மூன்று மாற்றியன்களில் இதுவும் ஒன்றாகும். 1,4-டைநைட்ரோபென்சீன் அதிக சமச்சீர் ஒழுக்க  அமைப்புடன் காணப்படுகிறது. 

## தயாரிப்பு

4- நைட்ரோ அனிலினை ஈரசோனியமாக்கல் வினைக்கு உட்படுத்தி பின்னர் தொடர்ந்து தாமிர வினையூக்கியின் முன்னிலையில் சோடியம் நைட்ரைட்டுடன் சேர்த்து சூடுபடுத்துவதால் 1,4-டைநைட்ரோபென்சீன் தயாரிக்கப்படுகிறது. 

## மேற்கோள்கள்

பகுப்பு:நைட்ரோபென்சீன்கள்
1,4-டைகுளோரோ-2-நைட்ரோபென்சீன்

**1,4-டைகுளோரோ-2-நைட்ரோபென்சீன்** (*1,4-Dichloro-2-nitrobenzene*) என்பது C6H3Cl2NO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  நிறமற்ற திண்மமான இச்சேர்மம் தண்ணீரில் கரைவதில்லை. டைகுளோரோநைட்ரோபென்சீனின் அறியப்பட்டுள்ள பல மாற்றியன்களில் இதுவும் ஒன்றாகும்.
## தயாரிப்பு
1,4-டைகுளோரோபென்சீனை நைட்ரோயேற்றம் செய்து 1,4-டைகுளோரோ-2-நைட்ரோபென்சீன் தயாரிக்கப்படுகிறது. வர்த்தகமுறையிலான பல வழிப்பெறுதிகள் தயாரிப்பதற்கு உதவும் ஒரு முன்னோடிச் சேர்மமாக இச்சேர்மம் கருதப்படுகிறது.
## வினைகள்
இச்சேர்மத்தை ஐதரசனேற்றம் செய்வதால் 1,4-டைகுளோரோ அனிலின் உருவாகிறது. நைட்ரோ குழுவுக்கு அடுத்துள்ள குளோரைடுகளை மின்னணு மிகுபொருள்கள் இடப்பெயர்ச்சி செய்கின்றன. அமோனியாவுடன் வினைபுரிவதால் அனிலின் வழிப்பெறுதிகளும், நீரிய காரத்துடன் வினைபுரிவதால் பீனால் வழிப்பெறுதிகளும் உருவாகின்றன. மெத்தாக்சைடுடன் வினைபுரிவதால் அனிசோல் வழிப்பெறுதிகள் கிடைக்கின்றன. 4-குளோரோ-2-நைட்ரோ அனிலின், 4-குளோரோ-2-நைட்ரோபீனால், 4-குளோரோ-2-நைட்ரோ அனிசோல் என்பவை முறையே மேற்கூறப்பட்ட அச்சேர்மங்களாகும். 

## மேற்கோள்கள்

பகுப்பு:நைட்ரோபென்சீன்கள்
பகுப்பு:குளோரோ அரீன்கள்
நிர்மல் குமார் கங்குலி

**நிர்மல் குமார் கங்குலி** (*Nirmal Kumar Ganguly*) என்பவர் இந்தியாவைச் சேர்ந்த ஒரு நுண்ணுயிரியல் வல்லுநர் ஆவார். இவர் 1941 ஆம் ஆண்டு பிறந்தார்.

வெப்பமண்டலம் மற்றும் துணைவெப்ப மண்டலப் பகுதி நோய்கள், இதய நோய்கள் மற்றும் வயிற்றுப்போக்கு நோய் ஆகிய பிரிவுகளைச் சேர்ந்த மருத்துவத்தில் நிபுணத்துவம்  மிக்கவராக இவர் இருந்தார்.

## கல்வி
அப்போது கொல்கத்தா பல்கலைக்கழகத்துடன் இணைக்கப்பெற்ற, கொல்கத்தாவிலுள்ள ஆர். கி. கார் மருத்துவக் கல்லூரியில் நிர்மல் குமார் கங்குலி தன்னுடைய மருத்துவப்பட்டத்தைப் பெற்றார். மேலும் இவர் மருத்துவக் கல்வி மற்றும் ஆராய்ச்சி பட்ட மேற்படிப்பு நிறுவனத்தில் நுண்ணுயிரியியலில் மருந்தியல் முனைவர் பட்டம் பெற்றார். இக்கல்லூரியில் இவர் இயங்கும் இயக்குநராகவும் பணிபுரிந்தார்..

## வாழ்க்கை
மருத்துவக் கல்வி மற்றும் ஆராய்ச்சி முதுகலை பட்டமேற்படிப்பு நிறுவனத்தில் மாண்புடன் ஓய்வுபெற்ற பேராசிரியராகவும், புது தில்லியிலுள்ள இந்திய மருத்துவ ஆராய்ச்சி கவுன்சிலில் தலைமை இயக்குநராகவும் (1998-2007) பணிபுரிந்தார். மருத்துவ அறிவியல் தேசிய அகாடமியில்  ஒரு தேர்ந்தெடுக்கப்பட்ட நபராக பணியாற்றினார். தற்போது சவகர்லால் முதுகலை மருத்துவக் கல்வி மற்றும் ஆராய்ச்சி நிறுவனத்தின் தலைவராக பதவிவகிக்கிறார்.

## மேற்கோள்கள்

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:இந்திய உயிர்வேதியியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:வங்காள அறிவியலாளர்கள்
கருக்கனஹள்ளி

**கருக்கனஹள்ளி** (Karukkanahalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், ஓசூர்வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். 

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 916 வீடுகள் உள்ளன. மக்கள் தொகை 3734, இதில் 1930 பேர் ஆண்கள், 1804 பேர் பெண்கள் ஆவர். எழுத்தறிவு விகிதம் 67.0% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கல்யாண வீடு (தொலைக்காட்சித் தொடர்)

**கல்யாண வீடு** என்பது சன் தொலைக்காட்சியில் ஏப்ரல் 16, 2018 முதல் 13 நவம்பர் 2020 ஆம் ஆண்டு வரை திங்கள் முதல் சனிக்கிழமை வரை இரவு 8 மணிக்கு ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும்.

இந்த தொடரை மெட்டி ஒலி மற்றும் நாதஸ்வரம் புகழ் திருமுருகன் கதை எழுதி, இயக்கி மற்றும் நடித்து வருகின்றார், இவருடன் சேர்ந்து பிரபல இயக்குநரும் நடிகருமான ஆர். சுந்தர்ராஜன், புதுமுக நடிகைகள் அஞ்சனா மற்றும் கன்னிகா ரவி முதன்மை காதாபாத்திரத்தில் நடித்துள்ளனர். இந்த தொடர் 13 நவம்பர் 2020 ஆம் ஆண்டு 684 அத்தியாங்களுடன் நிறைவு பெற்றது.

## நடிகர்கள்
### முதன்மை கதாபாத்திரம்
* திருமுருகன் - கோபி கிருஷ்ணன்
* ஆர். சுந்தர்ராஜன் - கதிரேசன்
* ஸ்பூர்த்தி கவுடா (12-599) → கன்னிகா ரவி  (602-684) - சூர்யா
* அஞ்சனா - சுவேதா
* மௌலி (577-684) - மாணிக்கவாசன்

### கோபி கிருஷ்ணன் குடும்பத்தினர்
* பென்ஸி ப்ராங்க்லின் - அனுசியா 
* டோனா சங்கர் - ரம்யா 
* அங்கிதா - சவிதா 
* சங்கவி ஜெயச்சந்திரன் - கலைவாணி  
* ஜெயந்தி - சிவகாமி  
* பவித்ரா - ரோஜா

## ஒளிபரப்பு நேரம் மாற்றம்
இந்த தொடர் முதல் முதலில் ஏப்ரல் 16, 2018 அன்று இரவு 7:30 மணிக்கு ஒளிபரப்பானது.  கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் திங்கள் முதல் சனிக்கிழமை வரை இரவு 8 மணிக்கு புதிய நேரத்தில் ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் பகுதிகள் சன் தொலைக்காட்சி என்ற யூடியூப் இணையம் அலைவரிசை மற்றும்  சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
* இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

## மேற்கோள்கள்

## வெளி இணைப்புகள்
* 
*  கல்யாண வீடு சன் நெஸ்ட்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
நேகா அகர்வால்

**நேகா அகர்வால்** (*Neha Aggarwal*) என்பவர் இந்தியாவைச் சேர்ந்த மேசைப் பந்தாட்ட விளையாட்டு வீர்ர் ஆவார். இவர் 1990 ஆம் ஆண்டு சனவரி மாதம் 11 ஆம் நாள் பிரந்தார். சீனாவின் பீகிங் நகரில் 2008 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் இவர் பங்கேற்றார். இந்தியாவின் சார்பாக மேசைப் பந்து விளையாட்டில் பங்கேற்ற ஒரே பெண் வீராங்கனை நேகா அகர்வால்  ஆவார். பொலௌமி கதாக் மற்றும் மவுமா தாசு ஆகியோரை வீழ்த்தியதன் மூலம் ஒலிம்பிக் போட்டியில் விளையாடும் வாய்ப்பைப் பெற்றார். தில்லியைச் சேர்ந்த இப்பெண் தில்லி ஆர்.கே புரத்திலுள்ள பப்ளிக் பள்ளியில் தன்னுடைய பள்ளிப் படிப்பையும், தில்லி பல்கலைக்கழகத்துடன் இணைக்கப்பட்ட செயிண்ட் சிடீபன் கல்லூரியில் கல்லூரிப் படிப்பையும் முடித்தார். அகமதாபாத் மற்றும் கொல்கத்தா நகரங்களில் நடைபெற்ற தெசிய இளையோர் மேசைப்பந்து போட்டியில் இளையோர் தேசிய மேசைப்பந்து சாம்பியன் என்ற பட்டத்தை வென்றார். சீனாவில் பிறந்த ஆத்திரேலிய மங்கையான இயியாங் பேங் லேயிடம் தோல்வியைச் சந்தித்த்தால் ஒலிம்பிக்கில் இவருக்கு பதக்கம் கிடைக்கவில்லை. தற்போது இவர் விளையாட்டு மேலாண்மை பட்டமேற்படிப்பை அமெரிக்காவின் நியூயார்க்கிலுள்ள கொலம்பியா பல்கலைக்கழகத்தில் படித்துவருகிறார் 

## மேற்கோள்கள்

## புற இணைப்புகள்
*Delhi Public School .

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இந்திய மேசைப்பந்தாட்ட வீரர்கள்‎
பிரியங்கா போரா

**பிரியங்கா போரா** (*Priyanka Bora*) என்பவர் ஓர் இந்தியக் கைப்பந்து விளையாட்டு  வீராங்கனை ஆவார்.  மகாராட்டிராவில் 1985 ஆம் ஆண்டு சனவரி மாதம் 7 ஆம் நாள் இவர் பிறந்தார். இந்தியாவின் பெண்கள் தேசிய கைப்பந்து அணியில் இவரும் ஒரு  வீராங்கணையாக இருந்தார்.

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் பங்கேற்று விளையாடினார். பிராந்திய குழு அளவு அணிகள் பங்கேற்கும் போட்டிகளில் பிரியங்கா இந்திய இரயில்வே அணிக்குழுவில் விளையாடினார்.

## மேற்கோள்கள்

## புற இணைப்புகள்
*
*

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
பகுப்பு:இந்திய கைப்பந்து வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:மகாராட்டிர விளையாட்டு வீரர்கள்
சீதக்காதி (திரைப்படம்)

**சீதக்காதி** (*Seethakaathi*) பாலாஜி தரணிதரன் இயக்கத்தில் 2018இல் வெளியான நகைச்சுவை- நாடக தமிழ்த்திரைப்படமாகும். இத்திரைப்படத்தில் விஜய் சேதுபதி, பார்வதி நாயர், இரம்யா நம்பீசன் ஆகியோர் முதன்மைப்பாத்திரங்களில் நடித்துள்ளனர்.இத்திரைப்படம் விஜய் சேதுபதியின் 25ஆவது திரைப்படம்,  இத்திரைப்படம் கோவிந்த் வசந்த் இசையிலும் ஆர். கோவிந்தராசு படத்தொகுப்பிலும் உருவாகியுள்ளது.இத்திரைப்படத்தின் உருவாக்கம் 2017 இல் தொடங்கியது.

## நடிப்பு
* விஜய் சேதுபதி - ஐயா ஆதிமூலம் என்ற நடிகராக மற்றும் கருப்பனாக 
* அர்ச்சானா - இலக்குமியாக
* ஜெ. மகேந்தின் - நீதிபதியாக
* மௌலி - பரசுராமனாக
* இராஜ்குமார் - சரவணனாக
* பகவதி பெருமாள் - இயக்குநர் சுந்தராக
* கருணா- வழக்குரைஞராக
*இரம்யா நம்பீசன் - இரம்யாவாக
* காயத்திரி
* பார்வதி நாயர் - பார்வதியாக
* பாரதிராஜா- பாரதிராஜாவாக

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
ரிசாட்-1எ

**ரிசாட்-1எ** ( RISAT-1A) என்பது ரிசாட்-1 போன்ற தொலையுணர்தல் செயற்கைக்கோள் ஆகும்.இதனை  மேம்படுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் ரிசாட் தொகுதியின் மூன்றாவது செயற்கைக் கோள் ஆகும். புவி கண்காணிப்பினை அடிப்படையாகக் கொண்டு இது விண்ணில் ஏவப்பட்டது. நில வரைபடம் மற்றும் பகுப்பாய்வு, கடல் நீர் மட்ட அளவு மற்றின் மண்ணின் ஈரப்பதம் போன்றவற்றை கண்காணிக்க இது பயன்படும்.

## தாங்குதன்மை
இந்த செயற்கைக்கோள் செயற்கைத்துளை கதிர்வீதிணியைக் (ரேடார்) கொண்டிருக்கும். இது 5.35&nbsp;GHz அளவுள்ள சி வரிசையினைக் கையாளும் திறன்கொண்டவை. செயற்கைத்துளை கதிர்வீதிணி மூலம் எந்தவிதமான ஒளி மற்றும் தட்பவெப்பநிலைகளிலும் புவியினை கண்காணிக்க இயலும்.

## விண்கலம்
இந்த செயற்கைக்கோள் முனைய துணைக்கோள் ஏவுகலத்தின் மூலம் விண்னில் செலுத்தப்படுகிறது.

## ஏவுதல்
இந்த செயற்கைக்கோளானது 2019 ஆம் ஆண்டில் விண்ணில் ஏவப்படலாம்.

## சான்றுகள்


பகுப்பு:இந்திய விண்வெளித் திட்டங்கள்
பகுப்பு:செயற்கைக் கோள்கள்
பகுப்பு:2019 இல் அறிவியல்
பகுப்பு:2019 இல் இந்தியா
2,2,3,3-டெட்ராமெத்தில்சக்சினிக் அமிலம்

**2,2,3,3-டெட்ராமெத்தில்சக்சினிக் அமிலம்** (*2,2,3,3-tetramethylsuccinic acid*) என்பது C8H14O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  HOOC-C(CH3)2-C(CH3)2-COOH என்ற அமைப்பு வாய்ப்பாட்டாலும் இதைக் குறிப்பிடலாம். டைகார்பாக்சிலிக் அமிலம் என வகைப்படுத்தப்படும் இச்சேர்மத்தை 2,2,3,3-டெட்ராமெத்தில்பியூட்டேன்-1,4-டையாயிக் அமிலம் என்ற பெயராலும் இச்சேர்மத்தை அழைக்கலாம்.

சக்சினிக் அமிலத்தினுடைய (பியூட்டேன்-1,4-டையாயிக் அமிலம்) வழிப்பெறுதியாக இச்சேர்ம்ம் பார்க்கப்படுகிறது. சக்சினிக் அமிலத்தின் அமைப்புச் சங்கிலியிலுள்ள ஒவ்வொரு மையக் கார்பன் அணுவிலும் இருக்கின்ற இரண்டு ஐதரசன் அணுக்கள், இரண்டு மெத்தில் குழுக்களால் இடப்பெயர்ச்சி செய்யப்பட்டு 2,2,3,3-டெட்ராமெத்தில்சக்சினிக் அமிலக் கட்டமைப்பு உருவாகிறது

## தயாரிப்பு
2,2,3,3-டெட்ராமெத்தில்-4-ஒன்-குளுட்டாரிக் அமிலத்தை வெப்பச் சிதைவுக்கு உட்படுத்தி 2,2,3,3-டெட்ராமெத்தில்சக்சினிக் அமிலம் தயாரிக்கப்படுகிறது. ஒரு கார்பனோராக்சைடு மூலக்கூறு இவ்வினையில் வெளியாகிறது.

இச்சேர்மத்தை சூடாக்கினால் 3,3,4,4-டெட்ராமெத்தில்டெட்ராஐதரோபியூரான்-2,5-டையோன் என்ற பல்லினவளைய நீரிலி உருவாகிறது. இவ்வினையில் ஒரு நீர் மூலக்கூறு இழக்கப்படுகிறது.  

## மேற்கோள்கள்

பகுப்பு:டைகார்பாக்சிலிக் அமிலங்கள்
2,6-நாப்தலீன்டைகார்பாக்சிலிக் அமிலம்

**2,6-நாப்தலீன்டைகார்பாக்சிலிக் அமிலம்** (*2,6-Naphthalenedicarboxylic acid*) என்பது C10H6(CO2H)2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  நிறமற்ற திண்மமான இச்சேர்மம் நாப்தலீன்டைகார்பாக்சிலிக் அமிலத்தின் அறியப்பட்டுள்ள பல மாற்றியன்களில் இதுவும் ஒன்றாகும். உயர் செயல்திறன் மிக்க பாலியெசுத்தரான பாலியெத்திலீன் நாப்தலேட்டு (பாலி(எத்திலீன்-2,6-நாப்தலீன் டைகார்பாக்சிலேட்டு)) தயாரிப்பில் ஒரு முன்னோடிச் சேர்மமாக இது கருதப்படுகிறது. உலோக அயனிகளைக் கொண்டிருக்கும் கரிம அணைவுச் சேர்மங்களைத் தொகுக்கும் வினைகளிலும் 2,6-நாப்தலீன்டைகார்பாக்சிலிக் அமிலம் பயன்படுத்தப்படுகிறது.  

## மேற்கோள்கள்

பகுப்பு:டைகார்பாக்சிலிக் அமிலங்கள்
பகுப்பு:நாப்தலீன்கள்
பகுப்பு:அரோமாட்டிக் சேர்மங்கள்
கந்தமாதன மலை

**கந்தமாதன மலை** தூத்துக்குடி மாவட்டத்தில் உள்ளது.   இது தேவார வைப்புத்தலமாகக் கருதப்படுகிறது. 

## அமைவிடம்
தூத்துக்குடி மாவட்டத்தில் திருச்செந்தூர் முருகன் கோயிலில் உள்ள பெருமாள் கோயிலை ஒட்டி மணல் சிறு சிறு மலையானது போல அமைந்துள்ள மலைப்பகுதி கந்தமாதன மலையாகும். 

## அமைப்பு
மலையுடன் சேர்ந்து கட்டடப்பகுதி அமைந்துள்ளது. 

## அப்பர் பாடல்

## கந்தமான பருவதம்
இராமேசுவரத்தில் கந்தமாதன பருவதம் என்றொரு இடம் உள்ளது.  

## மேற்கோள்கள்

பகுப்பு:தூத்துக்குடி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
2019 இந்தியன் பிரீமியர் லீக்

**2019 இந்தியன் பிரீமியர் லீக்** என்பது இந்தியன் பிரீமியர் லீக் தொடரின் 12ஆவது பருவம் ஆகும். இது 2007ஆம் ஆண்டு பன்னாட்டுத் துடுப்பாட்ட அவையால்

2019 துடுப்பாட்ட உலகக்கிண்ணத் தொடரில் இந்திய அணியின் முதல் போட்டியானது ஜூன் 2இல் நடக்கவிருந்தது. ஆனால் லோதா குழுவின் பரிந்துரையின் படி ஒரு தொடருக்கும் மற்றொரு தொடருக்கும் சுமார் 15 நாள்கள் இடைவெளி இருக்கவேண்டும் என்பதால் அப்போட்டியானது ஜூன் 5க்கு மாற்றப்பட்டது.

டிசம்பர் 4, 2018 இல் டெல்லி டேர்டெவில்ஸ் உரிமைக்குழுவின் பெயரானது டெல்லி கேபிடல்ஸ் என மாற்றப்பட்டது. மேலும் அதன் புதிய அடையாளச் சின்னம் அறிமுகப்படுத்தப்பட்டது.

இத்தொடரின் இறுதிப்போட்டியில் மும்பை இந்தியன்ஸ் அணி, சென்னை சூப்பர் கிங்ஸ் அணியை 1 ஓட்டத்தால் வீழ்த்தி 4ஆவது முறையாக ஐபிஎல் பட்டத்தை வென்றது. தொடரில் அதிக ஓட்டங்கள் எடுத்திருந்த சன்ரைசர்ஸ் ஐதராபாத் அணியின் டேவிட் வார்னர் ஆரஞ்சு தொப்பியையும் அதிக மட்டையாளர்களை வீழ்த்தியிருந்த சென்னை சூப்பர் கிங்ஸ் அணியின் இம்ரான் தாஹிர் ஊதா தொப்பியையும் பெற்றனர். கொல்கத்தா நைட் ரைடர்ஸ் அணியின் ஆன்ட்ரே ரசல் மதிப்புமிக்க வீரர் விருதையும் அதே அணியின் சுப்மன் கில் தொடரின் வளர்ந்துவரும் வீரர் விருதையும் பெற்றனர்.

## புள்ளிப்பட்டியல்

* தரவரிசை பட்டியலின் முதல் நான்கு அணிகள் இறுதிச்சுற்றுக்கு முன்னேறும் 
*   தகுதிப்போட்டி 1க்கு முன்னேற்றம்
*   வெளியேற்றுதல் போட்டிக்கு முன்னேற்றம்

## குழுநிலைச் சுற்று

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## இறுதிச்சுற்று

### தொடக்க நிலை

;தகுதிப்போட்டி 1

----

;வெளியேற்றுதல் 

----

;தகுதிப்போட்டி 2

----

### இறுதிப்போட்டி

## புள்ளிவிவரங்கள்

### அதிக ஓட்டங்கள்

### அதிக வீழ்த்தல்கள்

### விருதுகள்

* **சான்று:** 

## சான்றுகள்

பகுப்பு:இந்தியன் பிரீமியர் லீக்
ரியூக்கியூவ மொழிகள்

**ரியூக்கியூவ மொழிகள்** (Ryukyuan languages) என்பன, சப்பானியத் தீவுக்கூட்டத்தின் தென் கோடியில் அமைந்துள்ள ரியூக்கியூத் தீவுகளின் தாயக மக்கள் பேசும் மொழிகள் ஆகும். சப்பானிய மொழியுடன் சேர்ந்து இவை சப்போனிக் மொழிக் குடும்பத்தை உருவாக்குகின்றன. இம்மொழிகள் ஒன்றையொன்று புரிந்துகொள்ளக் கூடியவை அல்ல. இன்று இம்மொழிகளைப் பேசுவோரின் எண்ணிக்கை எவ்வளவு என்பது தெரியாது. ஆனால், இம்மொழியை பேசும் மக்கள் ஒக்கினாவா சப்பானிய மொழியைப் போன்ற சப்பானிய மொழிகளுக்கு மாறிவருவதால், இம்மொழிகள் அழியும் நிலை ஏற்பட்டுள்ளது. இம்மொழிகளுள் நான்கு நிச்சயமான அருகும் நிலையில் உள்ளவை என்றும் மேலும் இரண்டு ஆபத்தான அருகும் நிலையில் உள்ளவை என்றும் யுனெசுக்கோ அறிவித்துள்ளது.

## மேற்கோள்கள்

பகுப்பு: சப்பானிய மொழிகள்
மெத்தில் காலேட்டு

**மெத்தில் காலேட்டு** (*Methyl gallate*) என்பது C8H8O5    என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். காலிக் அமிலத்தின் மெத்தில் எசுத்தரே மெத்தில் காலேட்டு ஆகும். மேலும், இதை ஒரு பீனாலிக் சேர்மமாக வகைப்படுத்தப்படுகிறது.  

## இயற்கைத் தோற்றம்

டெர்மினாலியா மைரியோகார்ப்பா, பெர்கெனியா சிலியேட்டா, கெரானியம் நிவியம் போன்ற தாவர வகைகளில் இச்சேர்மம் காணப்படுகிறது. பியோமியா அனோமாலா  

மற்றும் வைன் எனப்படும் மதுவகையிலும் இது காணப்படுகிறது. 

## மேற்கோள்கள்

பகுப்பு:காலேட்டு எசுத்தர்கள்
பகுப்பு:மெத்தில் எசுத்தர்கள்
பகுப்பு:அரோமாட்டிக் சேர்மங்கள்